Vuoden 2020 Armenian–Azerbaidžanin sodan aikajana
2020 > Marraskuu

1. marraskuuta. Armenian ja Azerbaidžanin joukot taistelivat keskenään Şuşan eteläpuolisissa kylissä.tarvitaan parempi lähde Armenialaiset löivät azerien hyökkäyksen Avetaranotsin ja Sghnakhin rintamanlohkolla takaisin.
2. marraskuuta. Armenian puolutusministeriö ilmoitti rajuista taisteluista Şuşan eteläpuolella. Azerien joukot valtasivat alueita myös lännempänä Berzorista/Laçınistä pohjoiseen ja etenivät Martunin alueella kohti Çartaria.
3. marraskuuta. Armenialaiset löivät azerien hyökkäyksen Martunin lähellä. Azerbaidžanin armeija kaappasi Dasaltin kylän Şuşan eteläpuolella.tarvitaan parempi lähde Armenialaiset tuhosivat azerien panssaroidun saattueen, joka oli menossa hyökkäysasemiin Şexer-Karmir Šuka–Taghavard-rintamalle. Azerbaidžanin armeija käytti fosforiammuksia, mikä sytytti monia metsäpaloja.
4. marraskuuta. Azerbaidžanin joukot valtasivat kyliä Cəbrayılin, Zəngilanin ja Qubadlın alueilla.tarvitaan parempi lähde
6. marraskuuta. Azerien joukot voitolla Şuşan taistelussa, vaikka armenialaiset sen kiistivätkin.
5. marraskuuta Azerbaidžanin tykistö tulitti raskaasti Şuşaa aamulla.
7. marraskuuta. Taistelut strategisesti merkittävästä Şuşan kaupungista kiihtyivät. Alueen voittaminen olisi tärkeää Azerbaidžanille, sillä se voisi sen vallattuaan katkaista Stepanakertiin vievän tieyhteyden. Jälkikäteen kerrottiin, että armenialaiset menettivät Şuşan.
8. marraskuuta. Azerbaidžan ilmoitti, että se on saanut haltuunsa Şuşan kaupungin. Armenian mukaan taistelut eivät ole vielä ohi ja maa kehotti odottamaan ja uskomaan maansa armeijaan. Tuhansia siviilejä pakeni Şuşasta.
9. marraskuuta. Azerbaidžan hyökkäsi monilla rintamanlohkoilla. Armenialaiset ilmoittivat torjuneensa hyökkäykset.tarvitaan parempi lähde Vuoristo-Karabahin lehdistösihteeri vahvisti, että azerit ovat vallanneet Şuşan.tarvitaan parempi lähde Armenian pääministeri Nikol Pašinjan väitti taistelujen Susasta yhä jatkuvan. Venäläinen Mi-24-sotilashelikopteri ammuttiin alas Armeniassa lähellä Azerbaidžanin rajaa ja ainakin kaksi henkilöä kuoli. Azerit myönsivät ampuneensa alas helikopterin vahingossa. Armenian pääministeri Nikol Pašinjan päätti taipua rauhaan, koska armeija oli selvästi tappiolla.
10. marraskuuta. Armenia ja Azerbaidžan solmivat rauhansopimuksen. Azerit katsoivat Armenian antautuneen. Armenian pääministeri piti rauhaa kivuliaana. Pettyneet sodan jatkamisen kannattajat mellakoivat Armenian pääkaupungissa. He tunkeutuivat sisälle parlamentin ja hallituksen rakennuksiin. Vähälukuinen poliisi ei puuttunut mellakkaan. Pääministeri kehotti mellakoijia menemään koteihinsa.
11. marraskuuta. Ensimmäiset venäläiset rauhanturvaajat saapuivat asemiinsa. Poliisi pidätti Armeniassa tulitaukosopimusta vastustaneita mielensoittajia
12. marraskuuta. Venäjän rauhanturvaajat saapuivat Stepanakertiin. 3000 tulitauon vastustajaa osoitti mieltään Jerevanissa. Mielenosoittajat vaativat hallituksen ja pääministeri Nikol Pašinjanin eroa. Poliisi pidätti 10 mielenosoittajaa, jotka olivat opposition edustajia.
14. marraskuuta. Luovutettavalta alueelta pois lähtevät siviilit polttivat talojaan.  Turvallisuuspalvelu esti pääministeriin kohdistuneen salammurhayrityksen.
20. marraskuuta. Azerbaidžan otti haltuunsa Armenian luovuttaman Ağdamin alueen.
25. marraskuuta. Azerbaidžan otti haltuunsa Kəlbəcərin alueen armenialaisille vetäytymiselle annetun ajan kuluttua umpeen.